text: Overskud i Billund
  20 marts 2013 kl. 13.50
  Billund Lufthavn fik nyt millionoverskud.
  2012 blev et godt år for Billund Lufthavn, der kom ud af 2012 med et overskud på knap 10 millioner kroner, skriver Vejle Amts Folkeblads netavis.
  Trods Cimber Sterlings konkurs øgede lufthavnen antallet af passagerer, fordi andre selskaber etablerede nye ruter og udvidede antallet af flyvninger på eksisterende ruter.
  Konkursen kostede lufthavnen mellem 30 og 40 millioner kroner bl.a. fordi, man var uden indenrigsrute i tre og en halv måned.
  Derfor var det en tilfreds Kjeld Zacho Jørgensen, lufthavnsdirektør i Billund Lufthavn, der i dag kunne præsentere et regnskab med et overskud på 9,9 millioner kroner.
  Billund Lufthavn omsatte for 554 millioner kroner i 2012 og har en gæld på 400 millioner.
  